b'\n_START_ARTICLE_\nFischer-Tropschev proces\n_START_PARAGRAPH_\nFischer\xe2\x80\x93Tropschev proces je industrijski kemi\xc4\x8dni proces, s katerim se zmes ogljikovega monoksida in vodika pretvori v teko\xc4\x8de ogljikovodike \xe2\x80\x93 bencin, plinsko olje in maziva. Vir ogljikovega monoksida je lahko premog, zemeljski plin ali biomasa. Proces sta leta 1925 razvila Franz Fischer in Hans Tropsch na Kaiser-Wilhelm-Institut f\xc3\xbcr Kohlenforschung (In\xc5\xa1titut cesarja Viljema za raziskovanje premoga) v M\xc3\xbclheimu, Nem\xc4\x8dija. Proces je takoj vzbudil veliko pozornost kot vir dizelskega goriva z majhno vsebnostjo \xc5\xbevepla in konkurenca ogljikovodikom iz nafte.'